CELEX: 62020TN0714
Language: lt
Date: 2020-12-03 00:00:00
Title: Byla T-714/20: 2020 m. gruodžio 3 d. pareikštas ieškinys byloje OL / Taryba

2021 2 8   
            
            
               LT
            
            
               Europos Sąjungos oficialusis leidinys
            
            
               C 44/50
            
         
      2020 m. gruodžio 3 d. pareikštas ieškinys byloje OL / Taryba
      
      (Byla T-714/20)
      (2021/C 44/73)
      Proceso kalba: ispanų
      
         Šalys
      
      
         Ieškovas: OL, atstovaujamas advokatų J. Viñals Camallonga, J. Iriarte Ángel ir E. Delage González
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti dabartinės redakcijos 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, kiek jis susijęs su ieškovu ar gali daryti jam neigiamą poveikį;
               
            
                  —
               
               
                  panaikinti dabartinės redakcijos 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, kiek jis susijęs su ieškovu ar gali daryti jam neigiamą poveikį.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi septyniais pagrindais.
      
                  1.
               
               
                  Ieškinio pirmasis pagrindas grindžiamas akivaizdžia klaida, padaryta vertinant faktines aplinkybes, kuriomis grindžiami ginčijami ribojimai pratęsiant jų galiojimą, nes tie ribojimai buvo pratęsti, kiek tai susiję su ieškovu, nesant faktinio pagrindo ir realių įrodymų.
               
            
                  2.
               
               
                  Ieškinio antrasis pagrindas grindžiamas pareigos motyvuoti pažeidimu, nes ginčijamose nuostatose nepateikti, kiek tai susiję su ieškovu, pakankami motyvai, o tai jam neleidžia tinkamai pasirengti gynybai.
               
            
                  3.
               
               
                  Ieškinio trečiasis pagrindas grindžiamas žmogaus teisės į saviraiškos laisvę pažeidimu, nes jam neva priskiriami atsišaukimai, deklaracijos ir manifestacijos turėtų būti saugomi šios pagrindinės teisės.
               
            
                  4.
               
               
                  Ieškinio ketvirtasis pagrindas grindžiamas teisės į veiksmingą teisinę gynybą pažeidimu, kiek tai susiję su teisės aktų motyvavimu, Tarybos pateiktų motyvų realaus faktinio pagrindo nebuvimu ir teise į saviraiškos laisvę, teise į gynybą bei teise į nuosavybę, nes nebuvo atsižvelgta į būtinybę pateikti realius įrodymus ir nesilaikyta reikalavimo motyvuoti pratęsiant nuostatų galiojimą, o tai turi įtakos kitoms teisėms.
               
            
                  5.
               
               
                  Ieškinio penktasis pagrindas grindžiamas teisės į nuosavybę pažeidimu, kiek jis susijęs su proporcingumo principu, nes ši teisė, be kita ko, buvo apribota neproporcingai.
               
            
                  6.
               
               
                  Ieškinio šeštasis pagrindas grindžiamas vienodo požiūrio principo pažeidimu, nes be priežasties buvo padaryta neigiamos įtakos ieškovo santykinei padėčiai.
               
            
                  7.
               
               
                  Ieškinio septintasis pagrindas grindžiamas piktnaudžiavimu įgaliojimais, nes yra objektyvių, tikslių ir nuoseklių požymių, kuriais remiantis galima teigti, jog, nustatydama ir patęsdama priemones dėl sankcijų taikymo, Taryba siekė kitų tikslų, nei teigia.